William Shakespeare Maqluba għall-Malti minn Alfred Palma ML. ma' jum tas-sajf se jkolli nqabblek2 Int bil-wisq isbaħ, aktar irżin minnu: Rjieħ rozzi jħabbtu r-rimjiet sbieħ ta' Mejju, U jiem is-sajf tassew li qasir żmienhom. Waqtiet wisq taħraq tiddi għajn is-sema, Imbagħ'd arah jitgħammex wiċċu mdieheb; U xi daqqiet ġmiel jasal jitfi ieħor, Bil-biex, jew ħajr għall-fitla tan-natura. 'Mma s-sajf tiegħek dejjiem qatt ma jintefa, La sejjer jitlef xejn mill-ġmiel li jżejnek, La l-mewt tiftaħar li passejk se ddellel, Meta fi vrus eterni fiż-żmien tikber. Sa l-bniedem jieħu n-nifs jew l-għajnejn jilmħu, Hekk vrusi jtulu u jagħtuk il-ħajja.